Komission asetus (EY) N:o 215/2003, annettu 3 päivänä helmikuuta 2003, tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta kymmenennen kerran



Virallinen lehti nro L 028 , 04/02/2003 s. 0041 - 0042



Komission asetus (EY) N:o 215/2003, annettu 3 päivänä helmikuuta 2003, tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä neuvoston asetuksen (EY) N:o 467/2001 kumoamisesta annetun neuvoston asetuksen (EY) N:o 881/2002 muuttamisesta kymmenennen kerran EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27 päivänä toukokuuta 2002 annetun neuvoston asetuksen (EY) N:o 881/2002(1), sellaisena kuin se on viimeksi muutettuna komission asetuksella (EY) N:o 145/2003(2), ja erityisesti sen 7 artiklan 1 kohdan ensimmäisen luetelmakohdan, sekä katsoo seuraavaa: (1) Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen sekä muiden taloudellisten resurssien jäädyttäminen koskee. (2) Pakotekomitea päätti 23, 24 ja 28 päivänä tammikuuta 2003 muuttaa luetteloa henkilöistä, ryhmistä ja yhteisöistä, joita varojen sekä muiden taloudellisten resurssien jäädyttämisen olisi koskettava, minkä vuoksi liite I olisi muutettava vastaavasti. (3) Tässä asetuksessa säädettyjen toimenpiteiden tehokkuuden varmistamiseksi tämän asetuksen on tultava voimaan välittömästi, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 881/2002 liite I tämän asetuksen liitteen mukaisesti. 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 3 päivänä helmikuuta 2003. Komission puolesta Christopher Patten Komission jäsen (1) EYVL L 139, 29.5.2002, s. 9. (2) EYVL L 23, 28.1.2003, s. 22. LIITE Muutetaan asetuksen (EY) N:o 881/2002 liite I seuraavasti: 1) Lisätään kohtaan "Oikeushenkilöt, ryhmät ja yhteisöt" kohta seuraavasti: "Stichting Benevolence International Nederland (alias Benevolence International Nederland, alias BIN), Raderborg 14B, 6228 CV Maastricht, Alankomaat. Kauppakamarin rekisteröintinumero: 14063277." 2) Lisätään kohtaan "Luonnolliset henkilöt" kohdat seuraavasti: "a) Isamuddin, Nurjaman Riduan (alias 'Hambali'; Nurjaman; Isomuddin, Nurjaman Riduan); alun perin Encep Nurjaman; Indonesian kansalainen, syntynyt 4.4.1964 Cianjurissa Länsi-Jaavalla Indonesiassa; b) Abdurrahman, Mohamad Iqbal (alias 'Abu Jibril'; Rahman, Mohamad Iqbal; A Rahman, Mohamad Iqbal; Abu Jibril Abdurrahman; Fikiruddin Muqti; Fihiruddin Muqti); Indonesian kansalainen; syntynyt Tirpas-Selongin kylässä Itä-Lombokilla Indonesiassa." 3) Korvataan kohdassa "Luonnolliset henkilöt" oleva kohta "Nabil Abdul Sayadi (alias Abu Zeinab)" seuraavalla: "Sayadi, Nabil Abdul Salam (alias Abu Zeinab); syntynyt 1.1.1966 El Hadidissa Tripolissa Libanonissa; saanut Belgian kansalaisuuden 18.9.2001; puoliso Patricia Vinck; solminut avioliiton 29.5.1992 Peschawarissa Pakistanissa." 4) Korvataan kohdassa "Luonnolliset henkilöt" oleva kohta "Patricia Vinck (alias Souraya P. Vinck)" seuraavalla: "Vinck, Patricia Rosa (alias Souraya P. Vinck); syntynyt 4.1.1965 Berchemissä Antwerpenissä; Belgian kansalainen; puoliso Nabil Sayadi."